CELEX: 62010TN0560
Language: hu
Date: 2010-12-10 00:00:00
Title: T-560/10. sz. ügy: 2010. december 10-én benyújtott kereset — Nencini kontra Parlament

5.2.2011   
            
            
               HU
            
            
               Az Európai Unió Hivatalos Lapja
            
            
               C 38/17
            
         2010. december 10-én benyújtott kereset — Nencini kontra Parlament
   (T-560/10. sz. ügy)
   2011/C 38/31
   Az eljárás nyelve: olasz
   
      Felek
   
   
      Felperes: Riccardo Nencini (Firenze, Olaszország) (képviselő: F. Bertini ügyvéd)
   
      Alperes: Európai Parlament
   
      Kereseti kérelmek
   
   A felperes azt kéri, hogy a Törvényszék
   
               —
            
            
               semmisítse meg az Európai Parlament Főtitkársága Riccardo Nencininek szóló, 2010. október 7-i határozatát és az Európai Parlament Pénzügyi Főigazgatósága főigazgatója Riccardo Nencininek szóló, 2010. október 13-i 315653. sz. közleményét, amelynek tárgya „A parlamenti asszisztencia támogatások és utazási támogatások jogosulatlan kifizetésének visszatérítése — Terhelési értesítés”, valamint az előző kereset — jelenleg a Törvényszék előtt folyó T-431/10. sz. ügy — tárgyát alkotó, következő aktusokat: az Európai Parlament Főtitkárságának a felperes számára címzett, 2010. június 16-i határozatát, és adott esetben a megtámadott határozathoz kapcsolódó, azt megelőző vagy abból következő aktusokat; az Európai Parlament Pénzügyi Főigazgatósága Riccardo Nencininek szóló, 2010. augusztus 4-i 312331. sz. közleményét és a megelőző, kapcsolódó és ebből következő aktusokat;
            
         
               —
            
            
               semmisítse meg a megtámadott határozatot, és utalja vissza az ügyet az Európai Parlament Főtitkárságához a vitatott összeg újbóli, méltányos meghatározása érdekében;
            
         
               —
            
            
               mindenképpen az Európai Parlamentet kötelezze a költségek viselésére.
            
         
      Jogalapok és fontosabb érvek
   
   A jelen ügy felperese azonos a T-431/10. sz., Nencini kontra Parlament ügy (1) felperesével.
   Keresetének alátámasztására a felperes a fenti ügyben szereplőkhöz hasonló jogalapokra és érvekre hivatkozik.
   
      (1)  HL C 317., 40. o.